**TOIMINTASUUNNITELMA TOIMINTAKAUDELLE 2022 - 2023**

**Hyväksytty hallituksen kokouksessa 4.4.2022**

1. **Toiminnan tavoite**

Toiminnan tavoitteena on tukea Vaasan yliopistoa toimimalla yhdyssiteenä toimintaympäristön sidosryhmiin, jotka haluavat olla mukana edistämässä yliopiston toimintaa, sekä Vaasan seudun ja pohjalaismaakuntien elinvoimaisuutta.

1. **Toiminnan sisältö**

Seura järjestää tilaisuuksia, joissa välitetään tietoa sidosryhmien ja yliopiston välillä. Tilaisuudet ovat avoimia kaikille. Seura pyrkii aktiivisesti lisäämään näkyvyyttään etenkin pohjalaismaakuntien alueella.

1. **Toiminnan teema kaudella 2022 - 2023**

Vuonna 2022 Vaasan yliopistoseura profiloituu edelleen yliopiston ystävien yhteisönä. Tavoitteena on jatkaa hyvien sidosryhmäsuhteiden luomista elinkeinoelämään, alumneihin ja yliopiston ystäviin. Saman tavoitteen edistämiseksi sekä etenkin tapahtumaviestinnän tehostamiseksi yliopistoseura pyrkii entistä enemmän hyödyntämään eri sosiaalisen median kanavia.

Keväällä 2022 jaetaan stipendi/stipendejä Vaasan yliopistosta valmistuville maistereille tai diplomi-insinööreille hallituksen määrittelemien kriteereiden mukaisesti. Loppuvuonna jaettavaa stipendiä harkitaan taloustilanteen mukaan.

Yliopistoseura pyrkii tulevalla toimintakaudella järjestämään tapahtumia, jotka liittyvät tärkeisiin korkeakoulutuksen tulevaisuuden kysymyksiin. Seudun pitovoiman lisäämiseksi on tavoitteenamme lisätä paikallista verkostoitumista erilaisten tapahtumien kautta. Konkreettisena esimerkkinä verkostoitumistapahtuma ulkomailta tulevien ja Vaasaan asettuvien luennoitsijoiden puolisoille, esimerkiksi glögitilaisuuden merkeissä. Lisäksi jo perinteeksi muodostunut Onnistumisen Ilta järjestetään loppuvuodesta.

Epävarmojen aikojen tueksi aiomme järjestää sijoitusseminaarin, missä tarjotaan tietoa, miten pienetkin ylimääräiset varat voisi sijoittaa hyödyllisesti.

Loppuvuodesta on myös tarkoitus järjestää etenkin yliopistoseuran jäsenille suunnattua kiinnostavaa toimintaa. Tämä voi olla pikkujoulutilaisuus tai muu vastaavanlainen tapahtuma.

Yliopistoseura osallistuu Vaasan yliopiston avajaisiin ja vuosipäiväjuhlaan. Lisäksi selvitetään mahdollisuus osallistua Vaasa Future Festivaliin, joka yksin tai yhdessä muiden toimijoiden kanssa.

1. **Hallitus**

Seuran hallitus kokoontuu tarpeen mukaan, noin 4-6 kertaa toimintakaudessa.

1. **Jäsenistö**

Seura pyrkii edelleen aktivoimaan jäsenhankintaa ja tavoittelee toimikaudella noin 10 prosentin lisäystä henkilövuosijäsenten määrään. Jatketaan edelleen hyväksi havaittuja keinoja lisätä jäsenmäärää kuten myöntää stipendiehdokkaille liittymisvuoden ilmaisjäsenyys ja tiedustella jäseneksi liittymishalukkuutta seuran tapahtumien ilmoittautumisen yhteydessä. Opiskelijajäsenet pääsevät mukaan edelleen alennetulla jäsenmaksulla.Seura panostaa Vaasan yliopiston alumnien sekä opiskelijoiden vanhempien saamiseksi seuran jäseniksi. Henkilökohtaisessa jäsenhankinnassa korostetaan erityisesti yhteiskunnallisesti aktiivisten henkilöiden saamista jäseniksi, jotta seuran, yliopiston ja alueen muiden toimijoiden yhteistyötä voitaisiin tiivistää edelleen.

1. **Talous**

Talousarvio esitetään erillisessä liitteessä.